Publication: Magyar Közlöny
Issue: MK-2001-30 (Year: 2001, Number: 30)
Era: 1990-2004
Section: Az Alkotmánybíróság az 58/1997. (XI. 5.) AB határozatában rámutatott, hogy az Egytv. több olyan rendelkezést
Paragraph Index: 186

Az Alkotmánybíróság az 58/1997. (XI. 5.) AB határozatában rámutatott, hogy az Egytv. több olyan rendelkezést is tartalmaz, amelynek célja az egyesülési szabadsággal való visszaélés megakadályozása. A 4. § (1) bekezdése alapján a bíróságnak vizsgálnia kell, hogy a társadalmi szervezet nem alkotmány- vagy törvényellenes céllal alakult-e meg. A 16. § pedig meghatározza, hogy a társadalmi szervezet törvénysértő működése esetén — az ügyész keresete alapján — milyen lépéseket tehet a bíróság. E rendelkezések alapján a bíróság jogosult arra, hogy az Alkotmány védelme és mások jogainak biztosítása érdekében a társadalmi szervezet nyilvántartásba vételét megtagadja, illetve a már működő társadalmi szervezetet feloszlassa. (ABH 1997, 348, 350.)

Source: https://magyarkozlony.hu/hivatalos-lapok/559b305850c61a905aff9e40b05718d7c15c988e/dokumentumok/4d11691500ef45e9ed8ad117bf78877febb26c92/letoltes